इसी के साथ ही मीडिया में अलका की शादी के चर्चे भी आम थे। अलका ने कहा था कि वह फ़िल्म फेयर अवार्ड के बाद अपनी ज़िन्दगी के बारे में एक बड़ा खुलासा करने वाली है। मीडिया का अनुमान था कि वह शादी का मामला है और वह अनिल कुमार से शादी करने की घोषणा ही करने वाली है। कुछ टीवी चैनलों ने तो अनिल कुमार एवं अलका के करीबी के अलग-अलग अवसरों के फुटेज जुगाड़ कर रखे और उनकी फ़िल्मों के शाट्स को जोड़कर बाकायदा एक प्रेम कहानी का रूप देकर पेश करने में लगे थे और दावे कर रहे थे कि फिल्म फेयर अवाड्र्स की घोषणा के साथ ही दो सितारों के मिलन होने जा रहा है।